Publication: Magyar Közlöny
Issue: MK-2010-152 (Year: 2010, Number: 152)
Era: contemporary
Section: 2003. évi XCII. törvény (a továbbiakban: Art.)] meghatározottak szerint intézkedik a díjhátralék, késedelmi kamat és
Paragraph Index: 226

(1) bekezdése értelmében a hulladékkezelési közszolgáltatás Budapest fõváros közigazgatási területére terjed ki, az ott keletkezõ valamennyi ingatlan tulajdonosánál, tulajdonosi közösségénél (például: lakásszövetkezet, társasház), birtokosánál vagy használójánál (a továbbiakban együtt: ingatlantulajdonos) települési szilárd hulladékra a hulladék Fõvárosi Önkormányzat által szervezett begyûjtésére [Ör. 10. § (2) bekezdés]. Az Ör. 10. § (3) bekezdése szerint az ingatlantulajdonos az Ör.-ben meghatározottak szerint jogosult és köteles igénybe venni a hulladékkezelési közszolgáltatást. Az Ör. 14. § (1) bekezdése értelmében az ingatlantulajdonos köteles a Fõvárosi Önkormányzat által szervezett közszolgáltatás igénybevételére: az ingatlanán keletkezõ települési szilárd hulladék e rendeletben elõírtak szerinti gyûjtésére, a Közszolgáltatónak történõ átadására, valamint a közszolgáltatási díj megfizetésére. Az Ör. 32. § (7) bekezdése megismétli a Hgt. 26. § (1) bekezdésében foglaltakat: a hulladékkezelési közszolgáltatás igénybevételéért az ingatlantulajdonost terhelõ díjhátralék és az azzal összefüggésben megállapított késedelmi kamat, valamint a behajtás egyéb költségei adók módjára behajtható köztartozás. Az Ör. 32. § (8) bekezdése részletesen szabályozza a behajtás módját, míg az Ör. 32. § támadott (9) bekezdése a következõket tartalmazza: ha a Közszolgáltató nem igényli a díjhátralék Ör. 32. § (7)–(8) bekezdés szerinti, adók módjára történõ behajtást, úgy a díjhátralék beszedése iránt jogosult – a Hgt. 39. § (3) bekezdése szerinti jogszabály megjelenéséig – maga vagy megbízottja útján eljárni.

Source: https://magyarkozlony.hu/hivatalos-lapok/3cba6d4e7b339790619cf5fdef5603f49945b7f6/dokumentumok/1b94e0bba873316c6b42f508b1dcd33cfc29456a/letoltes